**Registru pentru consemnarea și analizarea propunerilor, opiniilor sau recomandărilor primite**

 **conform art. 7 alin. (5) și art. 12 alin. (3) din Legea nr. 52/2003**

 **privind transparența decizională în administrația publică**

**Ghidul Solicitantului**

**Condiții Specifice de accesare a fondurilor din**

**Programul Operațional Asistență Tehnică 2014 – 2020**

**în domeniul specializării inteligente**

| **Nr. crt** | **Data primirii** | **Text din GS** | **Conținut propunere/ opinie/ recomandare****(conf. art. 7)** | **Entitatea care a transmis observația** | **Stadiu** **(preluată/****nepreluată)** | **Justificarea nepreluării****(cf. art. 12 al. 3)**  |
| --- | --- | --- | --- | --- | --- | --- |
| **1** | **20.07.2020** | **GS - Preambul**Acest document se aplică apelului destinat pregătirii **proiectelor de infrastructură în domeniul specializării inteligente** finanțat din Programul Operațional Asistență Tehnică (POAT) 2014-2020, Axa prioritară 1 *Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri*, Obiectivul Specific 1.1 *Întărirea capacității beneficiarilor de proiecte finanțate din FESI de a pregăti şi de a implementa proiecte mature*, Acțiunea 1.1.1 *Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI*. | Termenul de infrastructură în domeniul specializării inteligente poate crea confuzii. În înțelesul regulamentelor aplicabile, infrastructura poate fi de producție. Infrastructura vizată în domeniul specializării inteligente poate face referire la centre de transfer tehnologic, la centre de cercetare-dezvoltare-inovare. | ADR Centru  | Propunere respinsă | Termenul de ”infrastructură” utilizat este conform prevederilor OUG nr. 88/2020. Pentru a nu crea confuzii prin utilizarea unui alt termen decât cel menționat în actul normativ anterior menționat, se va păstra utilizarea acestuia în Ghidul Solicitantului. Extras din OUG nr. 88/2020:[Art. 1. -](https://lege5.ro/Gratuit/gm3tenrvha3a/art-1-dispozitii-generale-ordonanta-de-urgenta-88-2020?dp=gmytmnzsg4zdmmy)Prin prezenta ordonanță de urgență se instituie unele măsuri în domeniul fondurilor europene, având drept scop:**a)** asigurarea cadrului general de acordare a sprijinului financiar pentru elaborarea documentațiilor tehnico-economice necesare pregătirii și implementării unor proiecte de infrastructură din domenii de interes strategic național/regional/local și/sau a unor proiecte care fac parte din strategii/planuri de dezvoltare la nivel regional/local, finanțabile din fonduri europene acordate României în perioada de programare 2021-2027, în cadrul Politicii de coeziune;**b)** pregătirea portofoliului de proiecte de **infrastructură** în **domenii strategice** considerate prioritare pentru perioada de programare 2021-2027.[Art. 2. -](https://lege5.ro/Gratuit/gm3tenrvha3a/art-2-dispozitii-generale-ordonanta-de-urgenta-88-2020?dp=gmytmnzsg4zdmny)Prin prezenta ordonanță de urgență se acordă sprijin financiar în elaborarea documentațiilor tehnico-economice în următoarele **domenii de interes strategic** național/local:**a)** transport și transport intermodal;**b)** apă - apă uzată;**c)** gestionarea deșeurilor;**d)** mobilitate urbană;**e)** regenerare urbană;**f)** infrastructură rutieră de interes județean;**g)** centre de agrement/baze turistice/tabere școlare;**h)** infrastructură și servicii publice de turism, inclusiv obiective de patrimoniu;**i)** specializare inteligentă. |
| **2**  | 20.07.2020 | **GS - Baza legală**p.Strategia națională de cercetare, dezvoltare și inovare 2014-2020 (SNCDI). | Sugerăm includerea și a Strategiilor de specializare inteligentă ale regiunilor. | ADR Centru  | Propunere respinsă | Se va avea în vedere eliminarea Strategiei naționale de cercetare, dezvoltare și inovare 2014-2020 (SNCDI) aprobată prin HG nr. 929/2014 de la secțiunea privind baza legală națională. Eliminarea acesteia vine în contextul evitării oricăror confuzii întrucât SNCDI este aprobată în anul 2014 și există posibilitatea ca la nivel regional să fie dezvoltate/elaborate/actualizate strategiile de dezvoltare. Astfel, se va păstra în baza legală OUG nr. 88/2020 conform căreia ”**proiectele de specializare inteligentă** pentru care se acordă sprijin financiar în elaborarea documentațiilor tehnico-economice trebuie să îndeplinească cumulativ următoarele condiții:a) **să vizeze cel puțin unul dintre domeniile de specializare inteligentă cuprinse în strategiile de specializare inteligentă elaborate** la nivelul unei regiuni; (...)” (art. 18, alin. (1)).  |
| **3**  | 20.07.2020 | **GS 1.5 Grup țintă**Astfel, în cadrul schemei de ajutor de stat și de minimis, ADR-urile vor încheia cu beneficiarii de sprijin financiar contracte de acordare a ajutorului de stat/minimis, după cum urmează:* cu unitățile administrativ teritoriale locale/județene în parteneriat cu universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari;
* separat cu parteneriate între universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari;
* **individual cu oricare dintre entitățile de mai sus (cu excepția APL) pentru proiectele destinate specializării inteligente incluse în portofoliul de proiecte rezultat în urma întâlnirilor de descoperire antreprenorială, și pentru care promotorii își exprimă intenția de a beneficia de asistență tehnică în pregătirea documentațiilor necesare depunerii de proiecte în domeniul specializării inteligente.**
 | Este nevoie de corelare cu OUG nr. 88/2020. | ADR Centru  | Propunere acceptată | **1.5 Grup țintă**În GS au fost preluate prevederile OUG nr. 88/2020. |
| **4** | 20.07.2020 | **GS - 1.8 Valoarea maximă a proiectului, rata de cofinanțare (pe categorii de regiuni, dacă este cazul) - Valoarea finanțării nerambursabile** Valoarea finanțării nerambursabile este maximum **100%** din valoarea eligibilă a proiectului și va fi calculată și completată în aplicația MySMIS2014 de către solicitant. | Este nevoie de diferențiere între tipurile de ajutor stat/minimis. | ADR Centru  | Propunere acceptată | Beneficiarii Ghidului SolicitantuluiCondiții Specifice de accesare a fondurilor din Programul Operațional Asistență Tehnică 2014 – 2020 destinate pregătirii proiectelor de infrastructură în domeniul specializării inteligente sunt Agențiile pentru Dezvoltare Regională care beneficiază de finanțare nerambursabilă în procent de 100% din valoarea eligibilă a proiectului. ADR-urile, în calitate de administratori ai schemei, vor acorda, în baza unui contract de acordare a sprijinului financiar, resursele financiare sub formă de ajutor de stat sau de minimis.Diferențierea pe tip de ajutor se regăsește la capitolul 1.9 Schema de ajutoare de stat și de minimis, la pag 13 din Ghidul Solicitantului. |
| **5** | 20.07.2020 | **1.9 Schema de ajutoare de stat și de minimis****În cazul în care solicitarea de sprijin este depusă în parteneriat, încadrarea sprijinului acordat ca tip de ajutor, se stabilește pentru fiecare partener în parte.**  | În acest caz cum se abordează situația de a acorda într-un proiect două tipuri de ajutoare, cu intensitate diferită. | ADR Centru  | Propunere acceptată | Paragraful a fost reformulat după cum urmează: ”În cazul solicitării de sprijin pentru elaborarea documentațiilor tehnico-economice pentru proiectele de investiții ce urmează a fi depuse în parteneriat în perioada de programare 2021-2027, încadrarea sprijinului acordat ca ajutor de minimis/ajutor de stat exceptat se stabilește de la caz la caz, în funcție de solicitantul de ajutor care va utiliza documentația, acesta fiind proprietarul infrastructurii.”  |
| **6** | 20.07.2020 | **2.2. Eligibilitatea proiectului**J. Să vizeze implementarea schemei de ajutor de stat și de minimis aprobată prin OMFE nr. ...... pentru acordarea de sprijin financiar în elaborarea documentațiilor tehnico-economice aferente proiectelor de ***specializare inteligentă*** care îndeplinesc cumulativ următoarele criterii generale:a) să vizeze cel puțin unul dintre domeniile de specializare inteligentă cuprinse în Strategiile de Specializare Inteligentă elaborate la nivelul unei regiuni;b) să fie rezultatul unui proces de preselecție sau al procesului de descoperire antreprenorială desfășurat la nivel regional;c) **să aibă ca potențiali beneficiari unitățile administrației publice locale/județene în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari**, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual cu oricare dintre entitățile de mai sus (cu excepția unităților administrației publice locale). Atunci când proiectele de specializare inteligentă se desfășoară în parteneriat cu autoritățile publice locale de la nivelul municipiilor reședință de județ acestea asigură dezvoltarea rețelelor de utilități publice necesare structurilor de specializare inteligentă (structuri de cercetare dezvoltare inovare și transfer tehnologic asociate sectoarelor/ariilor/domeniilor de specializare inteligentă); | Este nevoie de mențiune dacă sunt aplicabile prevederile OUG 40/2015 și HG 93/2016 privind selectarea partenerilor privați? Această întrebare este valabilă și în cazul în care liderul de parteneriat este o universitate publică. | ADR Centru  | Propunere acceptată  | În ghidul simplificat ce urmează a fi elaborat la nivelul fiecărui ADR și destinat beneficiarilor finali, se va face mențiunea că se vor respecta prevederilor OUG nr. 40/2015 în procesul de selectare a partenerilor, acest aspect fiind menționat și la cheltuielile efectuate de beneficiarul final.  |
| **7** | 20.07.2020 | **2.2. Eligibilitatea proiectului**Pot beneficia de facilităţile prevăzute în cadrul schemei de ajutoare de stat și de minimis, administrate de către ADR-uri, unitățile administrației publice locale/județene în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual cu oricare dintre entitățile de mai sus (cu excepția unităților administrației publice locale) care îndeplinesc cumulativ următoarele condiţii:**........** | În termeni generali, ajutorul de stat înseamnă orice ajutor (indiferent de forma sa) acordat unor anumite întreprinderi (entități care desfășoară activități economice înțelese ca furnizare de bunuri și servicii pe o piață) de către autoritățile publice. Conform Cazului C-248/84 Germania vs. Comisia Europeană, 1987, fondurile publice/resursele de stat sunt definite în sensul cel mai larg, incluzând toate nivelurile de autorități publice, indiferent că vorbim de autorități centrale, locale sau regionale.În acest context, în cazul în care un APL este lider de parteneriat și apelează la sprijin din ajutor de stat pentru pregătirea de proiect, care este sursa de finanțare a contribuției proprii alta decât bugetul public local?De asemenea, APL sau alte instituții publice pot fi considerate în contextul acestui apel de proiecte întreprinderi, în înțelesul primului paragraf, astfel încât să le fie aplicabile normele de minimis conform Regulamentului 1407/2014? | ADR Centru  | Clarificare | **În ghid, la secțiunea 1.9 ”Schema de ajutoare de stat și de minimis” se specifică:****Pentru ajutorul de minimis** În cadrul fiecărui proiect, valoarea eligibilă totală pentru singurul proiect pe care îl poate depune o întreprindere unică nu va depăși, echivalentul în lei a 200.000 euro/100.000 euro pentru întreprinderile unice care efectuează transport rutier de mărfuri în contul terților sau contra cost la cursul inforeuro din luna semnării contractului de acordare a sprijinului financiar, pe trei ani fiscali. **Pentru ajutorul de stat**Valoarea maximă care poate fi acordată în baza schemei este de 2 milioane EUR/entitate care reprezintă sprijin pentru documentația tehnico-economică aferentă unui singur proiect de specializare inteligentă, în condițiile OUG nr. 88/2020.În vederea obținerii finanțării pentru pregătirea documentațiilor necesare proiectelor în domeniul specializării inteligente se aplică schema de ajutor de stat mixtă (ajutor de stat și ajutor de minimis) astfel:În cazul în care sprijinul solicitat este de până în 200.000 euro, iar solicitantul nu depășește intensitatea de minimis în ultimii trei ani va putea accesa ajutorul de minimis, în caz contrar ajutor de stat (doar pentru IMM-uri) acordat conform prevederilor din prezentul ghid este exceptat de la obligația de notificare prealabilă a Comisiei Europene în vederea obținerii aprobării acesteia.Ajutorul de minimis se acordă în proporție de 100%, în timp ce pentru accesarea ajutorului de stat, beneficiarul trebuie să asigure o cofinanțare de 50% din valoarea proiectului.Da. APL este asimilat întreprinderii mari și poate beneficia doar de minimis, ajutorul de stat putând fi acordat doar IMM-urilor.  |
| **8** | 20.07.2020 | **2.3 Eligibilitatea cheltuielilor****Cheltuielile eligibile pentru beneficiarii finali ai schemei de ajutor de stat și minimis**Pentru beneficiarul final, cheltuielile eligibile vor fi cele dedicate elaborării documentației proiectului de specializare inteligentă. Acestea se vor încadra după cum urmează în categoria:* **ajutorului de stat dacă finanțarea acordată pentru pregătirea documentațiilor depășește pragul de 200.000 euro/100.000 euro pentru întreprinderile unice care efectuează transport de mărfuri în contul terților sau contra cost;**

**• ajutorului de minimis dacă finanțarea acordată pentru pregătire documentațiilor tehnico-economice se află sub pragul de 200.000 euro (pentru IMM-uri).** | Este necesară precizarea posibilității solicitantului de a alege între cele două tipuri de ajutoare. De aici se înțelege încadrarea automată pe categorii în funcție de valoare. | ADR Centru  | Clarificare | Încadrarea în tipul de ajutor se realizează conform informațiilor furnizate în Ghidul Solicitantului, capitolul 1.9 Schema de ajutoare de stat și de minimis. |
| **9** | 20.07.2020 | Anexa 1 la GS – Fișa de proiect de investiție1. **Domeniul investiției: Specializare inteligentă**  | Aici ar trebui să se regăsească și sectorul/aria/domeniul de SI la care se referă propunerea, pentru a putea examina relevanța pentru RIS. | ADR Centru  | Clarificare | Domeniul specializare inteligentă acoperă o gamă largă de sectoare. Se pot detalia/enumera subdomeniile care intră sub incidența domeniului specializare inteligentă în Ghidul simplificat elaborat la nivelul fiecărui ADR, ghid destinat beneficiarilor finali de ajutor de stat și de minimis. Conform Ghidului Solicitantului elaborat de AM POAT, la pag. 4, sunt indicate numai elemente obligatorii pe care trebuie să le cuprindă acest ghid simplificat. Fiecare ADR poate stabili/completa ghidul cu informațiile considerate esențiale și importante pentru a sprijini beneficiarii finali. |
| **10** | 20.07.2020 | Anexa 1 la GS – Fișa de proiect de investiție**3. Instituţia/structura beneficiară****Notă: Solicitantul de finanțare este reprezentat de unitățile administrativ-teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari; parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari, sau oricare dintre entitățile anterior amintite.** | Informațiile de aici nu ar trebui însoțite de dovada respectării procedurii din OUG 40 / 2015 pentru formarea parteneriatului, în cazul în care liderul este UAT sau alt tip de instituție publică? Daca prevederile OUG 40 sunt aplicabile, nu avem altcumva cum să examinăm eligibilitatea parteneriatului.  | ADR Centru  | Clarificare | Informațiile privind selectarea partenerilor cu respectarea prevederilor OUG nr. 40/2015 se pot introduce în Ghidul simplificat pe care ADR-urile urmează să îl elaboreze la nivel regional pentru beneficiarii finali.Selecția partenerilor se va concretiza în semnarea Acordului de parteneriat.În Ghidul solicitantului este introdusă o Notă la finalul secțiunii 2.3 Eligibilitatea cheltuielilor ân care se menționează: ”Notă: Pentru proiectele de investiție pe domeniul specializare inteligentă care sunt propuse a fi realizate în parteneriat și pentru care liderul sau unul/mai mulți parteneri sunt entităţi finanţate din fonduri publice, în cazul nerespectării art. 29 alin. (1) din OUG nr. 40/2015 privind selectarea partenerilor privați, cheltuielile sunt neeligibile”. |
| 11 | 20.07.2020 | Anexa 12 la GS – Contract de acordare a sprijinului financiar**7. Drepturile si obligațiile Beneficiarului ajutorului de minimis/stat** **B. Obligațiile cu caracter general aplicabile Beneficiarului schemei de ajutor de minimis/stat:**i) Informarea în scris **a beneficiarului de finanțare nerambursabilă**, cu privire la orice modificări referitoare la bugetul ajutorului de minimis/stat aprobat și la activitatea desfășurată care poate afecta implementarea proiectului aferent Contractului de finanțare cu ............. în termen de maximum 3 de zile lucrătoare de la constatarea modificării.m) Depunerea la **beneficiarul** de finanțare nerambursabilă, conform solicitării acestuia, în termen de maximum 5 zile lucrătoare de la data încetării implementării proiectului aferent Contractului de finanțare ............., a raportului privind activitatea desfășurată și documentele suport.n) Raportarea către **beneficiarul finanțării nerambursabile**, a tuturor datelor și a informațiile necesare pentru monitorizarea ajutorului de minimis/stat, în formatul pus la dispoziție de către furnizorul schemei.  | i) Administratorului schemei de statm) la administratorul schemei….n) către administratorul schemei… | ADR Centru  | Propunere acceptată | A fost revizuită definiția din Ghidul Solicitantului în sensul că administratorul schemei este beneficiarul de finanțare nerambursabilă. În înțelesul contractului de acordare a sprijinului financiar, ”beneficiarul de finanțare nerambursabilă” este reprezentat de administratorul schemei de ajutor de stat.  |